armvectores/hy_wikipedia_2023 huggingface dataset:
Լո Գուանչժուն

Լո Գուանչժուն (չինարեն՝ 羅貫中, ծննդյան անունը՝ Լո Բեն չինարեն՝ 罗本, մարտի 30, 1334 կամ 1330, Թայյուան, Յուան - մոտ ենթդ․  1400[…], Հանչժոու, Imperial China), չինացի ականավոր գրող, «Եռաթագավորություն» և հավանաբար Շի Նայան կեղծանվան տակ «Գետախորշեր» վեպերի հեղինակը, որոնք դասվում են չինական գրականության գլուխգործոցների շարքը։


== Կենսագրություն ==
Լո Գուանչժունի մասին շատ քիչ կենսագրական տվյալներ են պահպանվել։ Նորագույն ուսումնասիրությունների համաձայն նա ծնվել է 1315 և 1318 թվականների միջև՝ Թայյուանում՝ մետաքսավաճառի ընտանիքում։ Մինչև 14 տարեկան հասակը հաճախել է դպրոց, սակայն մոր մահից հետո, 1344 թվականին, տեղափոխվում է Սուչժոու քաղաքը, որտեղ նրա հայրը զբաղվում էր առևտրով։ 1356 թվականին մասնակցում է հակամոնղոլական ապսամբությանը, որից մի քանի տարի անց վերադառնում է հայրենի քաղաք։ Հոր մահից հետո վերստին տեղափոխվում Սուչժոու, որտեղ իրեն նվիրում է գրական գործունեությանը։ Յուան հարստության անկումից հետո, Լո Գուանչժունն այլևս դադարում է որևէ մասնակցություն ունենալ երկրի քաղաքական կյանքին և զբաղվում է միայն գրական գործունեությամբ։ Նա վախճանվել է հավանաբար 1440 թվականին։


== Ստեղծագործություններ ==


=== Վեպեր ===
«Եռաթագավորություն»
«Գետախորշեր» (հեղինակային պատկանելությունը կասկածելի է)
«Պատմական վեպ Սույ և Թան հարստությունների դարաշրջանի մասին»
«Պատմական վեպ 5 հարստությունների և 10 թագավորությունների դարաշրջանի մասին»
«Ֆենջուան ապարանքը»
«Խափանված կախարդանքներ»


=== Թատերգություններ ===
«Սուն Թայցզու հարստության կայսեր առասպելը»
«Արդար և հավատարիմ որդին»


== Գրականություն ==
Moss Roberts: Three Kingdoms: A Historical Novel University of California Press, 1991. ISBN 0-520-22503-1
Yoshikawa Kojiro, Shimizu Shigeru: 水滸伝 (Water Margin), Iwanami Shoten, 1998
Konferenzbeitrag über Die Geschichte der Drei Reiche von 1999 Archived 2007-06-21 at the Wayback Machine. (japanisch) (PDF-Datei; 22 kB)
Qiping Zhao, Luo Guanzhong in Zhongguo da baike quanshu: Chinesische Literatur, 1. Auflage


== Ծանոթագրություններ ==


== Տես նաև ==
Չորս դասական վեպ
Պոկրովկա (գյուղ, Դյուտյուլինսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Բալայան (գրող)

Անվան այլ կիրառումների համար տե՛ս՝ Վարդան Բալայան (այլ կիրառումներ)Վարդան Բալայան (մարտի 14, 1914(1914-03-14), Աշան - նոյեմբերի 24, 1966(1966-11-24)), հայ արձակագիր, դրամատուրգ, մանկավարժ, ԽՍՀՄ գրողների միության անդամ 1960 թվականից։


== Կենսագրություն ==
Ծնվել է Աշան (այժմ՝ ԼՂՀ Մարտունու շրջան) գյուղում։ 1936 թվականին ավարտել է Շուշիի մանկավարժական ուսումնարանը, 1947 թվականին` Ադրբեջանի Լենինի անվան մանկավարժական ինստիտուտը։ Որպես ուսուցիչ 1936-1938 թվականներին աշխատել է Մարտունու շրջանի Ղզղալա գյուղի միջնակարգ դպրոցը, 1938-1942 թվականներին՝ Աշանի միջնակարգ դպրոցում։ 1942 թվականին ծառայել է խորհրդային բանակում, մասնակցել Հայրենական մեծ պատերազմին։ Ծանր վիրավորվել է Նալչիկի համար մղված մարտում ու զորացրվել։ 1942 թվականի ապրիլից մինչև սեպտեմբեր եղել է Մարտունու շրջանային ժողկրթբաժնի տեսուչ, ապա՝ ուսուցիչ Ղզղալայի դպրոցում։ 1945 թվականին նշանակվել է նյուն գյուղի դպրոցի տնօրեն։ 1964-1966 թվականներին եղել է Աշանի կոլտնտեսության նախագահը։ 1966 թվականին նորից վերադարձել է մանկավարժական աշխատանքի՝ որպես հայրենի գյուղի դպրոցի տնօրեն։
Պատմվածքներից բացի գրել է «Ալ դրոշի ներքո» մեկ գործողությամբ պիեսը՝ նվիրված Լևոն Միրզոյանի կյանքին ու գործունեությանը։ Բեմադրվել է նաև Բալայանի «Մոր կամքը» պիեսը։


== Վ. Բալայանի երկերի մատենագրություն ==
Իմ կյանքի լուսաբացը (պատմվածքներ), Բաքու, Ազերնեշր, 1959, 84 էջ։
Լեռնային վտակ (ժողովածուում տեղ է գտել Վ. Բալայանի գործերից մի քանիսը), Բաքու, Ազերնեշր, 1963, 132 էջ։
Լեռնային վտակ (ժողովածուում տեղ է գտել Վ. Բալայանի գործերից մի քանիսը), Բաքու, Ազերնեշր, 1967, 196 էջ։
Պատմվածքներ, Բաքու, Ադրբեջանի պետական հրատարակչություն, 1968, 136 էջ։


== Աղբյուրներ ==
(4493) Նայտոմիցու

(4493) Նայտոմիցու (անգլ.՝ Naitomitsu), աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 14-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 3,025377 ա. մ., առավելագույնը մոտենում է 2,8102 ա. մ. հեռավորության վրա և հեռանում 3,2405 ա. մ.։ Արեգակի շուրջ մեկ ամբողջական պտույտ է կատարում 1922,06 երկրային օրվա ընթացքում, իր ուղեծրով շարժվելով միջինում 0,187299 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4493) Նայտոմիցու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադեր շրջան (Այովա)

Անվան այլ կիրառումների համար տե՛ս՝ ԱդերԱդեր շրջան (անգլ.՝ Adair County), ԱՄՆ Այովա նահանգի 99 վարչական միավորներից մեկը։ Ընդհանուր տարածքը 1.474 կմ² է, բնակչության թվաքանակը 2020 թվականի մարդահամարի տվյալներով եղել է 7.496։ Շրջկենտրոնն է Գրինֆիլդ բնակավայրը։ Կազմավորվել է 1851 թ.։


== Ծանոթագրություններ ==


== Գրականություն ==
Kilburn Lucian Moody (1915)։ History of Adair County, Iowa, and Its People 1։ Pioneer publishing Company 
Kilburn Lucian Moody (1915)։ History of Adair County, Iowa, and Its People 2։ Pioneer publishing Company 


== Արտաքին հղումներ ==

http://www.visitadaircounty.com
Ստալին (այլ կիրառումներ)

Ստալին, ազգանուն, ի սկզբանե՝ կեղծանուն
Ազգանվան հայտնի կրողներ՝

Ալեքսանդր Ստալին (1941-2017), ռուս խորհրդային  ռեժիսոր-բեմադրիչ, Ստալինի թոռը, ավելի ուշ վերցրել է մոր ազգանունը Բուրդոնսկի
Իոսիֆ Ստալին (1878-1953), խորհրդային պետական և ռազմական գործիչ։
Վասիլի Ստալին (1921-1962), ավիացիայի գեներալ-լեյտենանտ,  Ի. Վ. Ստալինի որդին։
Սվետլանա Ստալինա (1926-2011), Իոսիֆ Ստալինի դուստրը։Բնակավայրերի անվանումներ՝

Վարնա քաղաքի անունը 1949 թվականի դեկտեմբերի 20-ից մինչև 1956 թվականի հոկտեմբերի 20-ը։
Ռումինական Բրաշով քաղաքի անվանումը 1950 թվականի սեպտեմբերի 8-ից  մինչև 1960 թվականի դեկտեմբերի 24-ը։
Ալբանական  Կուչովա քաղաքի անվանումը 1950 թվականից մինչև 1990 թվականը։


== Այլ ==
Ստալին, Տրոցկու գիրքը, Իոսիֆ Ստալինի երկու հատորանոց կենսագրությունը, որը գրել է Լեվ Տրոցկին 1938-1940 թթ.: Երկրորդ հատորը չի ավարտվել հեղինակի սպանության հետ կապված։
Ստալին (անգլ.՝ Stalin), հեռուստաֆիլմ, որը նկարահանել է Իվան Պասերը 1992 թվականին։
Ստալին, 1937 թվականի թողարկման առաջին խորհրդային գծային սառցահատ։
Ստալին, Օրֆեյ էսկադրային ականակիր։


== Տե՛ս նաև ==
Ստալին (ֆիլմ, 1992), ամերիկա-հունգարերեն հեռուստաֆիլմ Իոսիֆ Ստալինի մասին։
Ստալինիզմ
Դարանակ (գետ)

Անվան այլ կիրառումների համար տե՛ս՝ Դարանակ (այլ կիրառումներ)Դարանակ, գետ Հայաստանի Գեղարքունիքի մարզում։ Սկիզբ է առնում Արևելյան Սևանի լեռներից և աջից միախառնվում Մասրիկին։ Երկարությունը՝ 20 կմ։


== Ծանոթագրություններ ==
Նարովատովո

Նարովատովո (ռուս.՝ Нароватово), գյուղ Ռուսաստանի Մորդովիա հանրապետության Տենգուշևսկի շրջանի կազմում։
Բնակչությունը 2005 թվականին գրանցված տվյալներով կազմում էր 300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժեմչուժնի

Ժեմչուժնի (ռուս.՝ Жемчужный), քաղաքատիպ ավան Ռուսաստանի, Խակասիա հանրապետության Շիրինսկի շրջանի կազմում։
Բնակչությունը 2010 թվականին գրանցված տվյալներով կազմել է 756 մարդ։


== Տնտեսություն ==
Գտնվում է Շիրա լճի ափին։ Աշխարհագրորեն և վարչականորեն միացվել է Կոլոդեզնի գյուղին։
Հեռավորությունը դեպի մոտակա Շիրա երկաթուղային կայարան 12 կմ է։ Հեռավորությունը Խակասիայի մայրաքաղաք Աբականից 155 կմ է, Կրասնոյարսկից՝ 325 կմ։


== Պատմություն ==
Հիմնադրվել է 1897 թվականին։ 1976 թվականին ՌՍՖՍՀ Գերագույն խորհրդի նախագահության հրամանագրով Շիրա լիճ առողջարանային գյուղը վերանվանվել է Ժեմչուժնի։ Քաղաքային տիպի բնակավայրի կարգավիճակ ունեցել է 1976 թվականից մինչև 2013 թվականի հունվարի 30-ը։


== Տեսարժան վայրեր ==
Շիրա և Իտկուլ լճեր,
Գործող հանգստավայր (հանքային ջուր, կլիմա և բալնեոթերապիա)։


== Սոցիալական ոլորտ ==
Գործում է մանկական առողջարան, հանրակրթական դպրոց, մանկապարտեզ, գրադարան։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խալիլ Իբրահիմ

Խալիլ Իբրահիմ (ադրբ.՝ Xəlil İbrahim, 1892, Շուշի, Ելիզավետպոլի նահանգ, Ռուսական կայսրություն - մարտի 18, 1938(1938-03-18), Boyuk Zira, Ապշերոնի շրջան), ադրբեջանցի գրող, հրապարակախոս, թարգմանիչ, քննադատ, հասարակական գործիչ։


== Կենսագրություն ==
Խալիլ Իբրահիմ օկլի Իբրահիմովը ծնվել է 1892 թվականին։ Հայրը մահացել է, երբ Իբրահիմ 5 տարեկան էր։ Խալիլ Իբրահիմովը սովորել է ռուս-թաթարական դպրոցում։ Այնուհետև սովորել է Բաքվի իսկական դպրոցում։ 1909 թվականին նա ընդհատեց ուսումը՝ առանց ուսումնարանն ավարտելու։
1911 թվականին նա սկսել է դասավանդել տանը ՛բանաստեղծ Կասիմ բեկ Զաքիրի թոռներին։ 1912 թվականին դասավանդել է Ամիրջանում «Նեշրի-Մաարիֆ» ընկերության դպրոցում։ Նա համագործակցել է «Աչիղ սյոզ», «Իղբալ», «Բասիրաթ» թերթերի հետ։ 1919 թվականին՝ հուլիսի 4-ից սեպտեմբերի 1-ը, նա եղել է «Ադրբեջան» թերթի ռուսերեն տարբերակի խմբագիրը։
1930 թվականից սկսած մեկուկես տարի աշխատել է «Ազերնեշրում» որպես գեղարվեստական խմբագիր։ Իմանալով պարսկերեն, ռուսերեն, արաբերեն, գերմաներեն, անգլերեն լեզուները, նա 1931 թվականից ի վեր հինգ տարի զբաղվում էր թարգմանություններով։
Երեսուներորդ տարվա բռնաճնշումների ժամանակ նրան ձերբակալեցին և գնդակահարեցին։ Խալիլ Իբրահիմը մահացել է 1938 թվականին։


== Աղբյուրներ ==
Анвар Чингизоглы. Халил Ибрагим: Педагог, редактор, Баку, "Сой", 2011, с 46.
Salmanlı, R. Unudulmaz Xəlil İbrahim: Azərbaycan Milli Mətbuatı 140: [“Azərbaycan” qəzetinin rus dilində nəşrinin redaktoru, görkəmli jurnalist, tənqidçi, teatrşünas və tərcüməçi 1937-ci il repressiya qurbanı Xəlil İbrahim haqqında] //Azərbaycan.- 2015.- 15 iyul.- S. 14.


== Ծանոթագրություններ ==
Ակադեմիայի մրցանակ տեխնիկական նվաճումների համար

Տեխնիկական նվաճումների համար մրցանակ (անգլ.՝ Technical Achievement Award), գիտատեխնիկական նվաճումների համար մրցանակի տարատեսակ, որը հանձնվում է Կինոարվեստի և գիտության ակադեմիայի կողմից։ Մրցանակը նախատեսված է այն մարդկանց և կինոընկերությունների համար, որոնք իրենց տեխնիկական նվաճումներով մեծ ավանդ են ունեցել համաշխարհային կինոարտադրության ոլորտում։ Մրցանակակիրներին շնորհվում է Ակադեմիայի վկայականը։ Վկայականի շնորհման արարողությունը կայանում է բուն մրցանակաբաշխությանը նախորդող երեկոյի ընթացքում տեղի ունեցող ընթրիքի և արարողության ժամանակ։ Այս արարողությունը սովորաբար չի հեռարձակվում հեռուստացույցով։


== Մրցանակակիրներ ==
Այս ցանկում ընդգրկված են Ակադեմիայի վկայականին արժանացած մարդիկ և կինոընկերությունները։

Ջոն Օ. Ալբերգ
Դունկան Բրինսմիդ
Գարեթ Բրաուն
Էդվին Քատմուլ
Լեո Քատուզո
Դեյվիդ Քունս
Շեյն Քուպեր
Լեմուել Դեյվիս
Լինվուդ Գ. Դուն
Ջոն Մ. Իրջի
Իսթմեն Քոդակ
Ֆարսիոտ Էդուարդ
Ջոնաթան Էգստադ
Ռոբերտ Ֆեյտ
Ռոնալդ Ֆեդկիվ
Նիքսոն Ֆոնգ
Քրեյգ Հայես
Թոմլինսոն Հոլման
Ջեյմս Սթենֆիլս
Հենրիկ վան Ջենսեն
Էրիկ Կյոստներ
Ն. Փոլ Քենվորտի
Ֆրեդ Նոթ
Ստեփան Կուդելսկի
Ջոն Լամբ
Նաֆիս Բին Զաֆար
Քեն Պերլին
Քլեյ Փինի
Ջոզեֆ Ի. Ռոբինս
Ուիլիամ Ռուդոլֆ
Իվան Սերուրիեր
Մարկ Սերուրիեր
Ռասսել Շիրման
Ջոս Սթամ
Քրիստիան Թինսլի
Ջո Վիսկոսիլ
Պեդրո Վլահոս
ASC CDL
Autodesk Mudbox
Cinema Products Corporation
Rhythm and Hues Studios
Tiffen


== Ծանոթագրություններ ==


== Արտաքին հղումներ ==
Տեխնիկական նվաճումների համար մրցանակ
Ճիլովան

Ճիլովան (վրաց.՝ ჭილოვანი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Ճիաթուրայից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 184 մարդ։


== Ծանոթագրություններ ==
VII դարի Կարմրավոր եկեղեցին։ Աշտարակ (նկար)

«VII դարի Կարմրավոր եկեղեցին։ Աշտարակ», հայ մեծ նկարիչ Մարտիրոս Սարյանի 1956 թվականին ստեղծած կտավը, որն ընդգրկված է Սարյան ընտանիքի հավաքածուում և ներկայացվում է Սարյանի տուն-թանգարանում։ Սարյանը կտավը վրձնել է յոթանասունվեց տարեկան հասակում։


== Նկարագրություն ==
«VII դարի Կարմրավոր եկեղեցին։ Աշտարակ» կտավը Սարյանը նկարել է հինավուրց եկեղեցու առջև նստած` մեկ սեանսում։ 
Եկեղեցու հետևում` մի փոքր ձախ, երևում է Արագածը։ Իրականում լեռն այդտեղ չէ։ Երբ դեմքով կանգնում ես դեպի եկեղեցու մուտքը, Արագածը գտնվում է մոտավորապես կանգնողի ետևում։ Երբ Սարյանին հարցնում են այդ մասին, նա պատասխանում է.

Բնանկարի առանցքը ճարտարապետական կոթողն է, որը գտնվում է կտավի աջ կողմում։ Ամենալուսավոր կետը եկեղեցի մտնող կնոջ սպիտակ գլխաշորն է։ Կնոջ շարժումը կարծես հրավիրում է դիտելու կոթողի գեղեցկությունը։ Ճակատային թեք կառնիզի շարունակությունն են կազմում դեպի ձախ-վերև բարձրացող լեռնագծերը, որոնք ավարտվում են Արագածի գագաթով։ Լեռն այս կողմ բերելով` նկարիչը շեշտել է լեռան և ճարտարապետական ձևերի ընդհանրությունը, կապը։
Կտավի ձախ մասում` գունային մեղմ, սահուն տարածության մեջ պատկերված է սայլ ու երկու եզներ, որոնց դեպի եկեղեցին ուղղված դիրքերը դիտողին ստիպում են կրկին վերադառնալ կնոջ շարժմանը։
Կոմպոզիցիայի կառուցվածքը, գունային լուծումը (բնությունն ու եկեղեցին պատկերված են նույն գույներով) մարդուն, ստեղծագործությանն ու բնությանը ներկայացնում են միաձույլ։


== Ծանոթագրություններ ==
Մի անգամ Հռոմում

«Մի անգամ Հռոմում» (անգլ.՝ When in Rome)` ռեժիսոր Մարկ Սթիվեն Ջոնսոնի ֆիլմերից, որի գլխավոր դերերը մարմնավորում են Քրիստեն Բելը, Ջոշ Դյուամելը, Ուիլ Արնեթը, Ալեքսիս Ձենան, Ջոն Հիդերը, Դեքս Շեպարդը, Դենի Դե Վիտոն, Անժելիկա Հյուսթոնը, Քեյթ Միկուչին, Պեգգի Լիպտոնը։


== Սյուժե ==
Բեթին ապրում է Նյու Յորքում և բացարձակապես չի հավատում ռոմանտիկային։ Բայց մի անգամ նրա քույրը կանչում է իր հարսանքին, որը տեղի է ունենում Հռոմի հենց սրտում։ Եվ հակառակ իրեն՝ հարսանիքի վայրից քիչ հեռու գտնվում էր լեգենդար "Fantana D`Amore" շատրվանը, որտեղ տուրիստները մետաղադրամներ են գցում սիրո հարցում հաջողության հասնելու համար։ Ճարահատյալ աղջիկը շատրվանից վերցնում է մի քանի դրամներ՝ չիմանալով, որ այդ շատրվանն ունի հին հմայանքներ. արդյունքում մետաղադրամների տերերը սիրահարվում են Բեթիին և հանուն նրա պատրաստ են կտրել օվկիանոսը, միայն թե առաջարկեն իրենց ձեռքն ու սիրտը։ Բեթիին մնում է ձերբազատվել իր երկրպագուներից և գտնել իրական սերը։


== Դերերում ==


== Ծանոթագրություններ ==


== Արտաքին հղումներ ==
Մի անգամ Հռոմում(անգլ.) ֆիլմը Internet Movie Database կայքում
«Մի անգամ Հռոմում»(ռուս.) ֆիլմը ԿինոՊոիսկ կայքում։
Ալիքների կլանում

Ալիքների կլանում,  ալիքների էներգիայի փոխակերպումը էներգիայի այլ տեսակների։ Պայմանավորված է միջավայրի կամ տարածման ճանապարհին գտնվող մարմինների հետ ալիքների փոխազդեցությամբ։


== Ալիքների բնույթ ==
Ալիքների բնույթից և տարածման միջավայրի հատկություններից կախված՝ կլանման մեխանիզմը կարող է տարբեր լինել։ Տարածման ժամանակ ալիքների թուլացումը կարող է պայմանավորված լինել ոչ միայն կլանմամբ, այլև ուրիշ երևույթներով (օրինակ, ցրում), որոնց դեպքում ընկնող ալիքի էներգիան չի փոխակերպվում, այլ վերածվում է ընկնող ալիքի ազդեցությամբ առաջացող երկրորդային ալիքների էներգիայի։
Ալիքների թուլացման բնույթը տարբերելու համար կլանման երևույթը երբեմն անվանում են «իսկական կլանում»։
Նիժնի Կատրուխ

Նիժնի Կատրուխ (ռուս.՝ Нижний Катрух), գյուղ Ռուսաստանի Դաղստան հանրապետության Ռուտուլսկի շրջանի կազմում։
Բնակչությունը 2002 թվականին գրանցված տվյալներով կազմում էր 710 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոր Սագեն

Թոր Սագեն (նորվ.՝ Tore Sagen, 7 նոյեմբերի, 1980, Օսլո, Նորվեգիա), նորվեգիացի դերասան, կատակերգու։


== Կենսագրություն ==
Թոր Սագենն ընտանիքի երկրորդ երեխան է։ Նա ունի ավագ եղբայր (ծնված 1975 թվականին)։ Մանուկ հասակում Սագենների ընտանիքը հաճախ է տեղափոխվել Օսլոյի մի թաղամասից մյուսը։
Միջնակարգ դպրոցն ավարտելուց հետո Թոր Սագենը ուղարկվել էր սովորելու Օսլոյի համալսարան, սակայն հրաժարվել էր` ստանալով Նորվեգիայի հաղորդակցական ընկերությունում խմբագրի օգնական դառնալու առաջարկություն։ Այնուհետև նա դարձել է ռեպորտյոր (լրահաղորդ)։ Թորը սովորել է նաև գովազդի դպրոցում, բայց թողել է այն, երբ առաջարկ է ստացել հանդես գալ որպես ռադիոհաղորդման պրոդյուսեր։ Այժմ Թորն աշխատում է ռադիոհեռուստաընկերությունում։ Հիմնականում կատարում է երգիծական դերեր։
Որպես դերասան խաղացել է «Խիզախ Յուն» (Отважный Ю) (2010) և «Համարյա տղամարդ» (2012) ֆիլմերում։
Հիմա Թոր Սագենն ապրում է Օսլոյում, նա ունի իր տնակը և այգի բլրի վրա։ Ունի «Բիտտի» անունով շնիկ։ Երբեմն Թորը սիրում է ֆուտբոլ խաղալ։ Վարում է Mercedes-Benz ավտոմեքենա։ Հասակը 192 սմ է։ Հետաքրքրություններն են` խոհանոց, հեռուստատեսություն, հանգիստ արևի տակ, ընթերցանություն, խաչբառերի լուծում։ Տառապում է կարճատեսությամբ։ Թոր Սագենը հիանում է Ռուալ Ամուդսենի գործունեությամբ։
2013 թվականի ամռանը Թոր Սագենն ամուսնացել է դերասանուհի Լիվե Նելվիկիի հետ։


== Ծանոթագրություններ ==


== Արտաքին հղումներ ==
Тор Саген на сайте ԿինոՊոիսկ
Об актёре на сайте «Plan B» Archived 2016-10-23 at the Wayback Machine.
Վելիկոե (գյուղ, Կազատինի շրջան)

Անվան այլ կիրառումների համար տե՛ս՝ ՎելիկոեՎելիկոե (ուկրաիներեն՝ Велике), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1946 թվականին։
2001 թվականի տվյալներով Վելիկոե գյուղում բնակվում էր 303 մարդ։ Բնակավայրը զբաղեցնում է 1,38 կմ² տարածք։ Բնակչության խտությունը կազմում էր 219,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մի լուսանկարի պատմություն (ֆիլմ)

«Մի լուսանկարի պատմություն», հեղինակային վավերագրական կինոնկար ԵրԲԻ-ի Ուրախների և Հնարամիտների Ակումբի (ՈւՀԱ) լեգենդար թիմի, նրա անդամների և մասնակիցների կյանքի մասին։ Պրեմիերան կայացել է 2009 թվականին։ Հեղինակը և ռեժիսորը Հակոբ Ռուբինյանն է։


== Սյուժե ==
«Մի լուսանկարի պատմություն» վավերագրական կինոնկարը ԵրԲԻ-ի ՈւՀԱ լեգենդար թիմի, նրա անդամների և մասնակիցների կյանքի մասին է։ Այն մասին, թե ինչ էր թաքնված նրանց կայծկլտուն հումորի և աներևակայելի հաղթանակների ետևում։
Առաջին անգամ, տարիներ անց ԵրԲԻ-ականները հանդիսատեսին հրավիրում են «ժամանակի» ետնաբեմ։
Նախագիծն իրականացվել է Կինոյի և հեռուստատեսության ազգային ակադեմիայի աջակցությամբ։


== Աղբյուրներ ==
Մի լուսանկարի պատմություն ֆիլմը Շարմ Հոլդինգի պաշտոնական կայքում Archived 2012-06-18 at the Wayback Machine.
Մի լուսանկարի պատմություն ֆիլմի թրեյլերը(չաշխատող հղում)
Սեբին

Անվան այլ կիրառումների համար տե՛ս՝ Սեբին (այլ կիրառումներ)Սեբին  (ռուս.՝ Себын), գետ Ռուսաստանում, հոսում է Կոմի Հանրապետությունում, Արխանգելսկի շրջանում։ Գետաբերանը տեղակայված է Օմին գետի ձախ ափին՝ 9 կմ հեռավորության վրա։ Գետի երկարությունը՝ 51 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Սիկտիվկար գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000022422
Հիդրոլոգիական ուսումնասիրությունների կոդը - 103002242
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զապուստ

Զապուստ (ուկրաիներեն՝ Запуст), գյուղ Ուկրաինայի Վոլինի մարզի Լոկաչինի շրջանում։
2001 թվականի տվյալներով Զապուստ գյուղում բնակվում էր 122 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 329,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիբիանա

Բիբիանա (իտալերեն՝ Bibiana), կոմունա Իտալիայի Պիեմոնտ մարզի Թուրին գավառում։
Բնակչությունը՝ 2.854 մարդ (2008 թվականի տվյալներով)։ Բնակչության խտությունը՝ 159 մարդ/կմ²։ Տարածքը՝ 18 կմ²։ Փոստային ինդեքս՝ 10060։ Հեռախոսային կոդ՝ 0121։
Բնակավայրի հովանավորն է համարվում սուրբ նահատակ Վիվիանա (Բիբիանա) Հռոմեացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0121 55723
Գլխավոր կայք։ http://www.comunebibiana.it Archived 2006-08-13 at the Wayback Machine.


== Արտաքին հղումներ ==
http://www.comunebibiana.it Archived 2006-08-13 at the Wayback Machine.
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ցոյի պատ

Ցոյի պատ, Արբատ փողոցի 37 համար հասցեում գտնվող տան պատը, որը դուրս է գալիս դեպի Մոսկվայի Կրիվոարբատսկի նրբանցք։ Պատը Վիկտոր Ցոյի արվեստի երկրպագուների կողմից ամբողջովին պատված է Կինո Ցոյը կենդանի է և նմանատիպ այլ գրվածքներով, նրա երգերի բառերով, երաժշտի հանդեպ ունեցած սիրո խոստովանություններով։ Պատն իրենից ներկայացնում է հուշարձան, Արբատի խորհրդանիշ և Մոսկվայի տեսարժան վայր։


== Պատմություն ==
Պատը հայտնվել է 1990 թվականին, երբ ինչ-որ մեկը Վիկտոր Ցոյի մահվան մասին լուրն իմանալուց հետո սև ներկով ու ամբողջ պատի երկայնքով գրել է «Այսօր վախճանվեց Վիկտոր Ցոյը»։ Որպես պատասխան` ինչ-որ մեկը գրել է «Ցոյը կենդանի է»։
Օգոստոսից սկսած պատի մոտ մշտապես հավաքվում էին դեռահասներ։ Այնուհետև հոգեհանգստից 40 օր հետո մարդիկ քչացան, մնացին միայն ամենահամառները։ Հետագայում հայտնվում են նաև այլ գրվածքներ։ Վիկտորի դիմանկարը, որ ցուցադրվել էր նրա հիշատակի աշնանային համերգի ժամանակ, հետագայում փակցվել է պատին։
Ցոյի արվեստի երկրպագուների մոտ մինչ այժմ էլ ընդունված է հատուկ մոխրամանի մեջ թողնել կիսատ ծխած ծխախոտ։ Այնտեղ էլ հենց պլանավորվում էր դնել երաժշտի հուշարձանը` բոբիկ, նստած մոտոցիկլի վրա, սակայն շրջակայքի տների բնակիչների և հենց երկրպագուների ցույցերի պատճառով հուշարձանը չտեղադրվեց։

2006 թվականին պատը ներկվել է անհայտ մարդկանց կողմից, սակայն արդյունքում «վերականգնվել է» երկրպագուների կողմից։


== Ծանոթագրություններ ==
Օֆանյա

Օֆանյա  (իտալերեն՝ Offagna), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 1849 մարդ (2008), բնակչության խտությունը՝ 173 մարդ/կմ²։ Տարածքը կազմում է 11 կմ²։ Փոստային ինդեքս՝ 60020։ Հեռախոսային կոդ՝ 071։


== Ժողովրդագրություն ==


== Համայնքի վարչակազմ ==
Հեռախոսահամար։ 071 7107005
Էլեկտրոնային փոստ։ comune.offagna@provincia.ancona.it
Պաշտոնական կայք։ http://www.provincia.ancona.it/comuni/offagna/ Archived 2010-05-07 at the Wayback Machine.


== Պատկերասրահ ==

		


== Արտաքին հղումներ ==
Պաշտոնական էջ (իտալ.) Archived 2010-05-07 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալբերա Լիգուրե

Ալբերա Լիգուրե  (իտալերեն՝ Albera Ligure), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 332 մարդ (2008)։ Բնակչության խտությունը՝ 16 մարդ/կմ²։ Տարածքը կազմում է 21 կմ²։ Փոստային ինդեքս՝ 15060։ Հեռախոսային կոդ՝ 0143։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(115) Թիրա

(115) Թիրա (անգլ.՝ Thyra), աստերոիդ աստերոիդների հիմնական գոտում։ Հայտնաբերվել է 1871 թվականի օգոստոսի 6-ին Ջեյմս Վոթսոնի կողմից Դետրոյտում։
Միջին հեռավորությունը Արեգակից կազմում է 2,37912 ա. մ., առավելագույնը մոտենում է 1,9214 ա. մ. հեռավորության վրա և հեռանում 2,8369 ա. մ., իսկ Երկրի ուղեծրին Թիրա աստերոիդը նվազագույնը մոտենում է 0,9711 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1340,36 երկրային օրվա ընթացքում, իր ուղեծրով շարժվելով միջինում 0,268584 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,6° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Թիրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարեշ (համայնք)

Անվան այլ կիրառումների համար տե՛ս՝ Վարեշ (այլ կիրառումներ)Վարեշ համայնք (բոս․՝  և խորվ.՝ Vareš, սերբ.՝ Вареш), բոսնիական համայնք, որը մտնում է Բոսնիա և Հերցեգովինա Դաշնության կազմում։ Տեղակայված է Բոսնիա և Հերցեգովինայի կենտրոնական մասում։ Վարչական կենտրոնը համարվում է Վարեշ քաղաքը։


== Բնակչություն ==
1991 թվականի մարդահամարի տվյալների համաձայն համայնքի 85 բնակավայրերում ապրել են 22 203 մարդ։ Բոսնիական պատերազմի պատճառով 2001 թվականին համայնքի բնակչությունը նվազել է մինչև 13 293 մարդ։


== Բնակավայրեր ==
Բիելո Բորե, Բլաժա, Բորովիցա Դոնյա, Բորովիցա Գորնյա, Բորովիչկե Նիվե, Բրդա, Բրգուլե, Բրեզիկ, Բուդոժելե, Վարեշ, Վարեշ Մայդան, Վիշնիչի, Վիյակա Դոնյա, Վիյակա Գորնյա, Դաբրավինե, Դաշտանսկո, Դեբելա Մեչա, Դիկնիչի, Դրագովիչի, Դրաժևիչի, Դուբոշտիցա, Ժալյա, Ժիժցի, Զաբրեզե, Զարուչե, Զվիեզդա, Զուբետա, Իվանչևո, Կադարիչի, Կարիչի, Կոկոշչիչի, Կոլովիչի, Կոպիյարի, Կրչևինե, Նունոսիչի, Լեևցի, Լիգատիչի, Լուկե, Լեպովիչի, Միյակովիչի, Միր, Միժնովիչի, Մլակվե, Նասեոցի, Նեպրիվայ, Օչեվլե Դոնե, Օչեվլե Գորնե, Օկրուգլիցա, Օրախ, Օսոե, Օսրեդակ, Օստրլյա, Պայտով Խան, Պայտովիչի, Պլանինիցա, Պոբիլե, Պոդյավոր, Պոգար, Պոլոժաց,  Պոլյանիցե, Պոմենիչի, Պրժիչի, Պրժիչի Կոլոնիա, Ռավնե, Ռադոնիչի, Ռադոշևիչի, Ռոկոչ, Սամարի, Սեմիզովա Պոնիկվա, Սեոցի, Սենոկոս, Սլավին, Սրշլենցի, Ստրիցա, Ստրիեժեվո, Ստուպնի Դո, Շիկուլե, Տիսովցի, Տոլենակ, Տրիբիա, Խոջիչի, Չամովինե, Չեչե և Յավորնիկ։


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Համայնքի պաշտոնական կայքէջ (բոսն.)
Ռյոն-Գրաբֆելդ (շրջան)

Ռյոն-Գրաբֆելդ  (գերմ.՝ Landkreis Rhön-Grabfeld), շրջան Գերմանիայում։ Շրջկենտրոնն է Զաալի Բադ Նոյշտադ քաղաքը։ Զբաղեցնում է 1.021,87 կմ2։ Բնակչությունը՝ 85 776 մարդ։ Բնակչության խտությունը՝ 85 մարդ/կմ2։
Շրջանի պաշտոնական կոդը՝ 09 6 73։ Շրջանում 37 համայնք կա։


== Ծանոթագրություններ ==
Պայքար (թերթ, Ստամբուլ)

Անվան այլ կիրառումների համար տե՛ս՝ Պայքար (այլ կիրառումներ)«Պայքար», հասարակական, մշակութային շաբաթաթերթ։ Լույս է տեսել 1967-1971 թթ., 1974 թվականին (նոր շրջան), Ստամբուլում։ Խմբագրապետ-արտոնատեր՝ Սվապյան։ Սփյուռքին, մասնավորապես ստամբուլահայությանն է ներկայացրել Հայաստանի նվաճումները տնտեսության, գիտության և մշակույթի ասպարեզներում, Հայաստանը պրոպագանդել որպես համայն հայության հայրենիք։ «Թուրք մամուլ» շաբաթական տեսությունը լուսաբանել է Թուրքիայի ներքին և արտաքին քաղաքական կացությունը, համաշխարհային իրադարձությունները։ Ունեցել է գրականության և արվեստի հարուստ բաժին, որտեղ մեծ մասամբ տպագրվել են հայ դասական և ժամանակակից գրողների ստեղծագործություններ, քննադատական հոդվածներ նրանց գործերի վերաբերյալ։ Ծանոթացրել է Հայաստանի պատմական հուշարձաններին, համաշխարհային արվեստի ներկայացուցիչներին։
Lights Up

«Lights Up», անգլիացի երգիչ Հարի Սթայլզի երգը, որը թողարկվել է 2019 թվականի հոկտեմբերի 11-ին Erskine և Columbia Records լեյբլներում որպես նրա երկրորդ` «Fine Line» ստուդիական ալբոմի գլխավոր սինգլ։ Երաժշտական տեսահոլովակը թողարկվել է նույն օրը նրա ՅուԹյուբյան ալիքում։


== Պատմություն ==
Երգի թողարկումից մի քանի օր առաջ տարբեր երկրների քաղաքներում հայտնվել են գովազդային վահանակներ «Do You Know Who You Are?» գրառմամբ։ Այն կապված էր Հարի Սթայլզի հետ, քանի որ յուրաքանչյուր պաստառի վրա պատկերված էր Columbia Records լեյբլի լոգոն և «TPWK» հապավումը, որը նշանակում է «Բարյացակամ վերաբերվեք մարդկանց», որը հայտնվել է Սթայլզի համերգային շրջագայության ժամանակ։ Նաև ստեղծվել է «Do You Know Who You Are?» անվամբ կայք, որը շնորհակալություն է հայտնում կայքում իրենց անունն գրած օգտատերերին։ Սթայլզը երգի շապիկը և երգի անվանումն հրապարակել է սոցիալական ցանցերում 2019 թվականի հոկտեմբերի 11-ին։


== Երաժշտական տեսահոլովակ ==
Երաժշտական տեսահոլովակը թողարկվել է 2019 թվականի հոկտեմբերի 11-ին։ 2020 թվականի ապրիլի տվյալներով այն ունի 56 միլիոն դիտում։


== Կենդանի կատարում ==
Երգի թողարկման օրը Սթայլզն այն կատարել է Saturday Night Live-ի, Later... with Jools Holland-ի և 2019 թվականի Jingle Bell Ball-ի ժամանակ։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Հովհաննես Աստվածաբան եկեղեցի (Տիտովկա)

Հովհաննես Աստվածաբան եկեղեցի (Մարգարե Հովհաննես Աստվածաբան եկեղեցի) (ռուս.՝ Церковь Иоанна Богослова (Церковь пророка Иоанна Богослова)), ավերված ուղղափառ տաճար Ռուսաստանի Ռոստովի մարզի Միլլերովսկի շրջանի Տիտովկա սլոբոդայում։


== Պատմություն ==
Տաճարը կառուցվել է 1878 թվականին ակադեմիկոս, Սանկտ Պետերբուրգի գեղարվեստի ակադեմիայի պրոֆեսոր, ճարտարապետ Կոնստանտին Տոնի տիպային նախագծով և Դոնում ռուս-բյուզանդական ոճի եկեղեցու նմուշ է։ Ռուս-բյուզանդական ոճի փոքրաթիվ պահպանված շինություններից մեկն է։
Եկեղեցին խոնարհվում էր մեկ սրբի։ Նրա ծխական համայնքը կազմում էին մոտակա Ֆրոլով, Նազդրովսկի և Ալեքսանդրովսկի խուտորների հավատացյալները։ 1877 թվականից տաճարին կից գործել է գյուղական ծխական ուսումնարան։
Գոյության ողջ ընթացքում տաճարը երբեք չի վերակառուցվել, Քաղաքացիական պատերազմի ժամանակ վերածվել է հացահատկի շտեմարանի։ Հայրենական մեծ պատերազմի տարիներին տաճարի շենքը չի տուժել։ Այնտեղ պահպանվել են ներքին որմնանկարների առանձին տարրեր, որոշ պատուհաններին` կառուցելիս տեղադրված ճաղավանդակները։
1966 թվականին Միլլերովսկի շրջգործկոմի որոշմամբ եկեղեցին փակվեց։ Այն պատրաստվում էին վերածել գյուղական ակումբի, բայց կրկին օգտագործեցին որպես հացահատկի պահեստ։ Ավելի ուշ տաճարը լքվեց։ 1990-ական թվականներին տեղի բնակիչները տաճարի վերակառուցման համար փորձել են միջոցներ հավաքել, բայց դա նրանց չի հաջողվել։
2015 թվականի հուլիսին, Միլլերովսկի շրջանի գործակալ քահանա Սերգի Սոշկինի Տիտովսկոյե գյուղական բնակավայր կատարած այցի ընթացքում, քննարկվել է բնակավայրի տարածքում աղոթքասենյակ ստեղծելու մասին հարցը։ Հաստատվել է ընտրված շինության վերակառուցման և այն աղոթքասենյակ դարձնելու հատակագիծը։ Տիտովկայի ավերված տաճար կատարած շրջայցից հետո որոշվել է սկսել տեղեկություններ հավաքագրել տաճարի վերականգնման հնարավորության մասին։
Տիտովկայի միջնակարգ դպրոցի թանգարանում հայտնի տաճարին հատկացված է հատուկ տեղ, որտեղ պահվում է 1960-ական թվականներին ապամոնտաժված երեք զանգերից մեկը։
Ըստ գավառագետ Պ. Ա. Պոնոմարյովի՝ «Միլլերովսկի շրջանում եկեղեցիների փակումը և եկեղեցական արժեքների առգրավումը ձգվեց երկար տարիներ։ Ամենավերջինը փակել են Հովհաննես Աստվածաբան եկեղեցին Տիտովկա սլոբոդայում և Սուրբ Նիկողայոս եկեղեցին Մալչևսկո-Պոլնենսկայա սլոբոդայում»։


== Աղբյուրներ ==
Кириллов А. Донская епархия в ее настоящем положении. Новочеркасск, 1896.


== Ծանոթագրություններ ==


== Հղումներ ==
Храм «Иоанна Богослова» село Титовка (видео)
В слободе Титовка прошел массовый субботник по уборке территории у храма Иоанна Богослова(չաշխատող հղում)
Ժիխովո (գյուղ, Սերեդինա-Բուդայի շրջան)

Ժիխովո (ուկրաիներեն՝ Жихове), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Ժիխովո գյուղում բնակվում էր 626 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորչևցի

Կորչևցի (ուկրաիներեն՝ Корчівці), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Կորչևցի գյուղում բնակվում էր 1 733 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլշայա Չերնավա (գյուղ, Կրասնոզորենսկի շրջան)

Բոլշայա Չերնավա (ռուս.՝ Большая Чернава), գյուղ Ռուսաստանի Օրյոլի մարզի Կրասնոզորենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաբանյան

Բաբանյան, հայկական ազգանուն։


== Ազգանունը կրողներ ==
Աբրահամ Ավետի Բաբանյան (1840-ական թթ.-1896), թարգմանիչ։
Եղիշե Բաբանյան (19-20-րդ դարեր), թղթակից։


== Տես նաև ==
Բաբայան
Բաբաջայան


== Ծանոթագրություններ ==
Պելլաստվեռե

Պելլաստվեռե (էստ․՝ Pällastvere), գյուղ Էստոնիայի Յարվամաա նահանգի Իմավեռե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մասրենի տեբերդինյան

Մասրենի տեբերդինյան (լատ.՝ Rosa  teberdensis), վարդազգիների ընտանիքի, մասրենի ցեղի բույս։ 


== Նկարագրություն ==
Ցածրաաճ, տերևաթափ թուփ է՝ 0,6-1 մ բարձրությամբ։ Տերևներն էլիպսաձև են կամ հակառակ ձվաձև, սղոցաեզր։ Փշերը ցրված են, միատիպ, հաճախ մանգաղաձև ծռված։ Տերևակիցներն ունեն նուրբ սրածայր ականջիկներ։ Ծաղիկները միայնակ են, երբեմն՝ 2-ական։ Հասուն հիպանթիումը երկարավուն օվալաձև է, մերկ և հարթ։


== Տարածվածություն ==
Տարածված է Կովկասում, Արևելյան Եվրոպայում, Փոքր Ասիայում, Արևմտյան Հայաստանում։ Հայաստանում հանդիպում է կենտրոնական շրջաններում և Արարատյան դաշտում, ստորին լեռնային գոտում, բաց, լուսավոր վայրերում։


== Կիրառություններ ==
Էկոլոգիական խումբը՝ VIII: Մշակության հավանական շրջանները՝ 7-14, 17-32:


== Ծանոթագրություններ ==
Ռոքասպարվերա

Ռոքասպարվերա  (իտալ․՝Roccasparvera) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 728 մարդ (2008 թվականի տվյալներով)։ Բնակչության խտությունը 66 մարդ/կմ²։ Տարածքը՝ 11 կմ²։ Փոստային ինդեքս՝ 12010։ Հեռախոսային կոդ՝ 0171։
Բնակավայրի հովանավորն է համարվում սուրբ Անտոնի Վալեկին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0171 72933
Էլեկտրոնային հասցե՝ info@comune.roccasparvera.cn.it
Պաշտոնական կայք՝ http://www.comune.roccasparvera.cn.it/


== Եղբայր քաղաք ==
 Ֆրանսիա Ռեյան (Ֆրանսիա)


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռուսլան Կորյան

Ռուսլան Հրաչի Կորյանը (հունիսի 15, 1988(1988-06-15), Սոչի, Կրասնոդարի երկրամաս, ԽՍՀՄ), հայազգի ռուս ֆուտբոլիստ, ով ունի նաև Ուկրաինայի քաղաքացիություն։ «ՍԿԱ-Խաբարովսկ» ակումբի և Հայաստանի հավաքականի հարձակվող։ Ռուսաստանի սպորտի վարպետ։


== Կարիերա ==


=== Ակումբային ===
Եղել է Սերգեյ Բուբկի աշակերտը։ 2005 թվականին պայմանագիր է կնքել Դոնեցկի «Օլիմպիկի» հետ։ 2006 թվականին խաղացել է Կիևի «Դինամոյի» երրորդ թիմի կազմում, որից հետո տեղափոխվել է «Սոչի-04»։ 2009 թվականին խաղացել է Սլովակիայի «ԴԱԿ 1904» ակումբի կազմում։ 2010 թվականին վերադարձել է Ռուսաստան և պաշտպանել է «Մորդովիայի» և Ռոստովի «ՍԿԱ» ակումբների գույները։ 2010 թվականի հուլիսի 3-ին պայմանագիր է կնքել «Լուչ-Էներգիա» ակումբի հետ։ Նորամուտը տեղի է ունեցել հուլիսի 15-ին «Չիտա» ակումբի դեմ խաղում (1:0)։ Ակումբի հետ դարձավ Ռուսաստանի երկրորդ առաջնության «Արևելք» շրջանի և ԱԶԼ գավաթների հաղթող։ 2015 թվականի փետրվարին համալրել է Տաշքենդի «Լոկոմոտիվի» կազմը, որի կազմում նորամուտը նշել է փետրվարի 25-ին Ասիայի չեմպիոնների լիգայի շրջանակներում կայացած Սաուդյան «Ալ-Խիլյալա» ակումբի դեմ խաղում (1:3)։ Մարտի 8-ին խաղաց պետության Սուպերգավաթի խաղում՝ «Պախտակորա» ակումբի դեմ (4:0), որում աչքի ընկավ խփած գոլով։ Հուլիսին վերադարձավ Վլադիվոստոկ։
2016 թվականի հունվարին Կորյանը համալրեց «ՍԿԱ-Էներգիա» ակումբի կազմը։


=== Հավաքականում ===
2015 թվականի մարտի 29-ին նորամուտն է նշել Հայաստանի հավաքականում՝ Ալբանիայի հավաքականի դեմ խաղում (1:2), փոխարինման դուրս գալով 84-րդ րոպեին՝ Արթուր Յեդիգարյանի փոխարեն։

Արդյունքում։ 4 խաղ; 0 հաղթանակ, 1 ոչ ոքի, 3 պարտություն


== Նվաճումներ ==
Ուզբեկստանի Սուպերգավաթի հաղթող - 2015
Ռուսաստանի երկրորդ առաջնության «Արևելք» շրջանի հաղթող - 2012-13
ԱԶԼ Գավաթի հաղթող - 2014


== Ծանոթագրություններ ==


== Արտաքին հղումներ ==
Էջը (ռուս.) Sportbox.ru կայքում
(678) Ֆրեդեգունդիս

(678) Ֆրեդեգունդիս (անգլ.՝ Fredegundis), աստերոիդ աստերոիդների հիմնական գոտում։ Հայտնաբերվել է 1909 թվականի հունվարի 22-ին Վիլհելմ Լորենցի կողմից Հայդելբերգում։
Միջին հեռավորությունը Արեգակից կազմում է 2,572534 ա. մ., առավելագույնը մոտենում է 2,009 ա. մ. հեռավորության վրա և հեռանում 3,1361 ա. մ., իսկ Երկրի ուղեծրին Ֆրեդեգունդիս աստերոիդը նվազագույնը մոտենում է 1,0256 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1507,09 երկրային օրվա ընթացքում, իր ուղեծրով շարժվելով միջինում 0,23887 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(678) Ֆրեդեգունդիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղդաղ (լեռ, Անտիտավրոս)

Անվան այլ կիրառումների համար տե՛ս՝ Աղդաղ (այլ կիրառումներ)Աղդաղ, լեռ Թուրքիայում, Մալաթիայի մարզում։


== Ծանոթագրություններ ==
Դրոզդովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԴրոզդովոԴրոզդովո (ռուս.՝ Дроздово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 516 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8425) Զիրանկեքսուջիջին

(8425) Զիրանկեքսուջիջին (անգլ.՝ Zirankexuejijin), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 14-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,263477 ա. մ., առավելագույնը մոտենում է 2,1113 ա. մ. հեռավորության վրա և հեռանում 2,4156 ա. մ.։ Արեգակի շուրջ մեկ ամբողջական պտույտ է կատարում 1243,83 երկրային օրվա ընթացքում, իր ուղեծրով շարժվելով միջինում 0,289428 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8425) Զիրանկեքսուջիջին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստեպանիկի (այլ կիրառումներ)

Ստեպանիկի, կարող է վերաբերել՝

Ստեպանիկի - գյուղ Ռուսաստանի Սմոլենսկի մարզի Գագարինսկի շրջանի կազմում։
Ստեպանիկի - գյուղ Ռուսաստանի Սմոլենսկի մարզի Վյազեմսկի շրջանի կազմում։
Ստեպանիկի - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Ավրորա (հաղորդավարուհի)

Ավրորա (իրական անունը՝ Իրինա Յուրեվնա Յուդինա, ռուս.՝ Ирина Юрьевна Юдина), հուլիսի 18, 1973(1973-07-18), Օրեխովո-Զուևո, Մոսկվայի մարզ, ՌԽՖՍՀ, ԽՍՀՄ), ռուս հեռուստահաղորդավարուհի, դերասանուհի, ֆոտոմոդել։


== Կենսագրություն ==
Հեռուստահաղորդավարուհի և դերասանուհի Ավրորան (Իրինա Յուրեվնա Յուդինա) ծնվել է 18 հուլիսի 1973 թվականին Օրեխովո-Զուևոյում։ 1990 թվականին ավարտել է միջնակարգ դպրոցը։
1990-1995 թվականներին սովորել է Նիժեգորոդի պետական ճարտարապետական և շինարարական համալսարանի ճարտարապետության ֆակուլտետը՝ սովորելով «քաղաքային շինարարություն» մասնագիտությամբ։
1996 թվականի մայիսի 1-ից մինչ 2007 թվականի սեպտեմբերը եղել է Муз-ТВ հեռուստաալիքի առաջատար հաղորդավարուհին։ Վարել է «Клипомания» (Կլիպոմանիա) հաղորդումը, կանացի շոու՝ «Հյութահանը», առավոտյան ժամանցային «Կյանքը հրաշալի է», «Երեկոյան ղողանջ», «Սիեստա» ծրագրերը և այլն։ Հինգ տարի շարունակ վարել է «Հիթ շքերթ 20» հաղորդումը։ 1997 թվականից մինչ 2000 թվականը Ավրորան եղել է «Wrigley» ամերիկական մաստակի գովազդային «դեմքը»։
2003 թվականի օգոստոսից մինչ 2004 թվականի մարտը Եգոր Դրուժինինի հետ միասին վարել է ամեն շաբաթյա «Ոսկե գրոմոֆոն» մրցույթի հեռուստատեսային տարբերակը։ 2005 թվականի հունիսին եղել « Muz-TV մրցանակաբաշխության» հաղորդավարուհին։
2006 թվականի մարտից եղել է ТНТ հեռուստաալիքով ցուցադրվող «Նախկին կանանց ակումբ» հաղորդման հաղորդավարուհիներից մեկը (Վերա Սոտնիկովայի, Լեռա Կուդրյավցևայի և Ժաննա Էպպլեյի հետ)։
2010 թվականի հունվարից դարձել է ТВ Центр հեռուստաալիքի առավոտյան ցուցադրվող տեղեկատվական և ժամանցային «Տրամադրություն» հաղորդման հաղորդավարուհին։
2011 թվականի սեպտեմբերից դարձել է ТНТ հեռուստաալիքով ցուցադրվող «Մոխրոտիկ․ վերբեռնում» շոուի հաղորդավարուհին։
2012 թվականից եղել է «Домашний» հեռուստաալիքով ցուցադրվող «Աստղային պատմություններ․ հեռուստաամսագիր» ծրագրի հաղորդավարուհին։
Նկարահանվել է երկու ֆիլմերում՝ «Շարժման մեջ» (2002, ռեժ. Ֆիլիպ Յանկովսկի, Եվա անունով հաղորդավարուհու փոքր դեր) և «Ոչ ոք չգիտի սեքսի մասին» (2006, ռեժ. Ալեքսեյ Գորդեև, Անգելինայի դերում)։
Վարել է «Ոսկե գրոմոֆոն» և «Երաժշտական խաղանիշ» հաղորդումները Ղազախստանում։
2009 թվականին եղել է «Վստահություն» (Dove) համացանցային ծրագրի գովազդային դեմքը։
2010 թվականին՝ «Nestle Fitness» ընկերության գովազդային դեմքը։
2011 թվականից մինչ Range Rover Evoque սիթիշեյփերը։
2013 թվականին ստեղծել է սեփական ապրանքանիշը «SISTERconcept»:
2015 թվականի հունվարից դարձել է Համառուսական երաժշտական «Նոր աստղ]]» հաղորդման հաղորդավարուհին, որը ցուցադրվել է «Звезда» հեռուստաալիքով։


=== Անձնական կյանք ===
Ամուսնացած է ռեժիսոր, հեռուստահաղորդավար, տեսահոլովակներ նկարահանող, դերասան Ալեքսեյ Բարիսովիչ Տրեյմանի հետ։ Ունի մեկ դուստր՝ Ավրորա Տրեյմանը։


=== Հեռուստատեսություն ===
«Կլիպամանիյա»
«Հյութաքամիչ»
«Կյանքը հրաշալի է»
«Երեկոյան գոտի»
«Սիեստա»
«Հիթ-շքերթ 20»
«Ոսկե գրամոֆոն»
«Նախկին կանանց ակումբ»
«Երաժշտական խաղանիշ»
«Տրամադրություն»
«Մոխրոտիկ։ Վերբեռնում»
«Աստղային պատմություններ․ հեռուստաամսագիր»
«Նոր կյանք»
«Նոր աստղ»


=== Ֆիլմագրություն ===
«Լյուբեի գոտի» - էպիզոդ (1994)
«Շարժման մեջ» - հաղորդավարուհի Եվա (2002)
«Ոչ ոք չգիտի սեքսի մասին» - Անգելինա (2006)
«Մոսկվա՛, ես քեզ սիրում եմ» — էպիզոդэпизод (2010)


== Ծանոթագրություններ ==


== Արտաքին հղումներ ==
vjavrora.ru-Ավրորայի պաշտոնական կայք էջը
Մարոկկոյի առաջադիմության և սոցիալիզմի կուսակցություն

Մարոկկոյի առաջադիմության և սոցիալիզմի կուսակցություն, ՄԱՍԿ (արաբ․՝ حزب التحرر والاشتراكية‎‎‎, ֆր.՝ Parti de la libération et du socialisme), կոմունիստական քաղաքական կուսակցություն 1968-1974 թվականներիին։ 
ՄԱՍԿ կանոնադրության մեջ նշվել է․ «կուսակցությունը իր նպատակն է համարում շահագործումից զերծ իսկական սոցիալիստական արտադրության հասարակարգի ստեղծումը»։ Սեփական պնդմամբ կուսակցությունն ինքն իրեն համարում էր «բանվոր դասակարգի և աղքատ գյուղացիության հեղափոխական ավանգարդը»։ Աշխատանքներ է տարել ԽՍՀՄ-ի և Մարոկկոյի միջև բարեկամական հարաբերությունների խորացման և ընդլայնման համար։ ՄԱՍԿ բարձրագույն մարմինն էր կուսակցության ազգային համագումարը, որն ընտրում էր ԿԿ և ԿՎՀ։ Գլխավոր քարտուղարն է եղել Ալի Յաթան։ Հրատարակել է «Ալ-Մաբադի» ամսագիրը և «Ալ-Բայան» թերթը։
Կազատինի շրջան

Կազատինի շրջան (ուկրաիներեն՝ Козятинський район), վարչական միավոր Ուկրաինայի Վիննիցայի մարզի հյուսիսում։ Վարչական կենտրոնը Կազատին քաղաքն է։


== Աշխարհագրություն ==
Շրջանի տարածքի մակերեսը կամում է 1120 կմ²։
Հիմնական գետերը՝ Գույվա։


== Բնակչություն ==
Շրջանի բնակչությունը կազմում է 40 838 մարդ (2013 թվականի հունիսի 1-ի դրությամբ), այդ թվում քաղաքային բնակչությունը կազմում է 5 721 մարդ (14%), գյուղականը՝ 35 117 մարդ (86%)։


== Բնակավայրեր ==
քաղաքատիպ ավաններ - 2
ավաններ - 4
գյուղեր - 67


== Ծանոթագրություններ ==


== Արտաքին հղումներ ==
Շրջանի տեղեկությունները Ուկրաինայի Գերագույն Ռադայի կայքում (ուկր.)
Տեղեկություններ մարզային վարչության կայքում Archived 2007-09-28 at the Wayback Machine. (ուկր.)
(4436) Օրտիսմորենո

(4436) Օրտիսմորենո (անգլ.՝ Ortizmoreno), աստերոիդ աստերոիդների գոտու արտաքին մասում։ Հայտնաբերվել է 1983 թվականի մարտի 9-ին Էվան Բարրի կողմից Անդերսոն Մեսայում։
Միջին հեռավորությունը Արեգակից կազմում է 3,248838 ա. մ., առավելագույնը մոտենում է 3,0699 ա. մ. հեռավորության վրա և հեռանում 3,4278 ա. մ.։ Արեգակի շուրջ մեկ ամբողջական պտույտ է կատարում 2138,9 երկրային օրվա ընթացքում, իր ուղեծրով շարժվելով միջինում 0,168311 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4436) Օրտիսմորենո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (5182)

Ժողովածու (5182), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5182 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 17.5x13 չափս։ Ձեռագիրը կազմված է 148 թերթից։ Գրված է միասյուն, շղագրով։ Կազմը` ստվարաթուղթ։


== Բովանդակություն ==
Խոսրովկայ Թարգմանչի Առ այնոսիկ, որ ասեն բնութեամբ անձև․․․:
Կանոնք Ներսիսի Մեծի, Յովհ․ Մանդակունւոյ Բ ժողովոյն Կարնոյ Խոստովանութիւն ժողովոյն Անտիոքայ։


== Ծանոթագրություններ ==
Խարաբ-Դավան

Խարաբ-Դավան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(150) Նյույվա

(150) Նյույվա (անգլ.՝ Nuwa), աստերոիդ աստերոիդների հիմնական գոտում։ Հայտնաբերվել է 1875 թվականի հոկտեմբերի 18-ին Ջեյմս Վոթսոնի կողմից Դետրոյտում։
Միջին հեռավորությունը Արեգակից կազմում է 2,983184 ա. մ., առավելագույնը մոտենում է 2,6044 ա. մ. հեռավորության վրա և հեռանում 3,362 ա. մ., իսկ Երկրի ուղեծրին Նյույվա աստերոիդը նվազագույնը մոտենում է 1,6002 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1882 երկրային օրվա ընթացքում, իր ուղեծրով շարժվելով միջինում 0,191286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,19° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Նյույվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խարչենկի (գյուղ, Բուրինի շրջան)

Անվան այլ կիրառումների համար տե՛ս՝ ԽարչենկիԽարչենկի (ուկրաիներեն՝ Харченки), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Խարչենկի գյուղում բնակվում էր 253 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեմական գործողություն

Բեմական գործողություն  դերասանական արվեստի, առանձնահատուկ արտահայտչալեզու, որ դրսևորվում է խոսքային–ինտոնացիոն և միմիկա–պլաստիկական ձևերի միջոցով։ 
Հատկանշվում է գործող անձի ու դերակատարի միասնական վարքագծով, որը առանձին հատվածներում և ամբողջության մեջ ենթադրում է չորս հիմնական պահեր՝ նպատակ, հանգամանքներ, արարք, ցույց։ Դա միասնական, համաժամանակյա (սինխրոն) և համադրական (սինթետիկ) պրոցես է, որ ունի իր ներքին և արտաքին բովանդակությունը։ Նպատակը, հանգամանքներն ու արարքը կազմում են Բեմական գործողության ներքին բովանդակությունը և փոխպայմանավորում են միմյանց։ Նպատակը պայմանավորված է այն օբյեկտիվ կամ սուբյեկտիվ հանգամանքներով, որոնք կամ ներդաշնակ, կամ հակառակ են գործող անձի կամքին։ Արարքը ֆիզիկական դրությունն է՝ դրսևորված խոսքով, ինտոնացիայով, դիմախաղով, կեցվածքով ու շարժումով, որի միջոցով են միայն հանդիսականին հայտնի դառնում գործող անձի ներքին նպատակները և գործողության օբյեկտիվ ու սուբյեկտիվ հանգամանքները։ 
Բեմական գործողության ընթացքում դերասանը ունի ուշադրության երկու օբյեկտ՝ խաղակիցը և հանդիսականը․ առաջինը հատկանշում է խաղի ներքին գործնական նպատակը, երկրորդը՝ արտաքին, ցուցադրական։ Ուշադրության երկու օբյեկտի միատեղ առկայությամբ և նրանց հետ ունեցած տարաբնույթ շփումով է պայմանավորված Բեմական գործողության առանձնահատկությունը՝ տարբերությունը կենսական գործողությունից։